แบบ 56-1

-51-

10. การควบคุมภายใน

บริษัทให้ความสำคัญกับระบบการควบคุมภายในโดยมีหน่วยงานตรวจสอบภายในปฏิบัติงานกำกับดูแลงานตรวจสอบงานภายในที่ได้รับมอบหมายจากคณะกรรมการตรวจสอบเพื่อสร้างความมั่นใจอย่างสมเหตุสมผลว่า
การดำเนินงานของบริษัทมีการควบคุมภายในอย่างเพียงพอและรัดกุม
เพื่อก่อให้เกิดประสิทธิผลและประสิทธิภาพของการดำเนินงาน ซึ่งรวมถึงการดูแลรักษาทรัพย์สิน
การป้องกันหรือลดความผิดพลาด ความเสียหาย การรั่วไหล การสิ้นเปลือง
หรือการทุจริตในหน่วยงาน ด้านความเชื่อถือของงบการเงิน และด้านการปฏิบัติตามกฏระเบียบ
ข้อบังคับ ของบริษัทฯมีการประชุมในด้านผู้ตรวจสอบภายใน
ที่แจ้งแต่ละเรื่องที่ตรวจพบเพื่อแก้ไขและปรับปรุง

ในการประชุมคณะกรรมการบริษัทครั้งที่ 1/2554 เมื่อวันที่ 25 กุมภาพันธ์ 2554
มีคณะกรรมการตรวจสอบเข้าร่วมประชุมและได้แสดงความคิดเห็นเกี่ยวกับการควบคุมภายในและได้ประเมินความเพียงพอและความเหมาะสมของระบบควบคุมภายในของบริษัทประจำปี
2553
พร้อมทั้งพิจารณาและสอบทานแบบประเมินที่ฝ่ายบริหารจัดทำและได้สรุปความเห็นเกี่ยวกับระบบควบคุมภายในด้านต่าง
ๆ ดังนี้

ส่วนที่ 1 องค์กรและสภาพแวดล้อม

บริษัทมีการกำหนดกรอบการทำงานตามนโยบายเพื่อบรรลุเป้าหมายการดำเนินธุรกิจในแต่ละปี
ส่งเสริมการพัฒนาความรู้ของบุคคลากร เสริมสร้างศักยภาพในการทำงานร่วมกันอย่างเป็นกลุ่ม
หมู่คณะ สร้างความผูกพัน ความรัก
ความอบอุ่นและกำลังใจระหว่างพนักงานและหัวหน้างานและมีความใกล้ชิดระหว่างผู้บริหารและกรรมการ
และมีการประเมินผลงาน วิเคราะห์เปรียบเทียบผลการทำงานตามหลักคุณธรรม
มีความเสมอภาคเท่าเทียมกัน ตัดสินปัญหาอย่างเป็นธรรม

ส่วนที่ 2 การบริหารความเสี่ยง

บริษัทมีการเตรียมความพร้อมในเรื่องการบริหารความเสี่ยงโดยมีคณะกรรมการบริหารและผู้บริหารได้ติดตามข่าวสารจากสื่อต่าง
ๆ
ในปัจจุบันเพื่อนำมาให้ฝ่ายตรวจสอบช่วยสอบทานและประเมินผลให้แก่คณะกรรมการได้พิจารณาหามาตรการป้องกันและเตรียมความพร้อม

ส่วนที่ 3 การควบคุมการปฏิบัติงานของฝ่ายบริหาร

บริษัทมีการแบ่งแยกหน้าที่ตามสายงานตั้งแต่คณะกรรมการ
ฝ่ายบริหารและฝ่ายปฏิบัติงานมีการกำหนดขอบเขต อำนาจหน้าที่ ทุกสายงานจนถึงผู้ปฏิบัติงาน
มีคณะกรรมการบริหารเป็นผู้ตรวจสอบและติดตามผลการปฏิบัติงานของทุกสายงานนอกจากนี้มีการกำหนดวิธีการทำธุรกรรมระหว่างบุคคลที่เกี่ยวข้องกัน
ตลอดทั้งการเข้าทำรายการที่เกี่ยวโยงกันไว้อย่างชัดเจน

ส่วนที่ 4 ระบบสารสนเทศและการสื่อสารข้อมูล

บริษัท มีการสื่อสารผ่านช่องทางเทคโนโลยีเพื่อความรวดเร็ว สะดวก และทันสมัย
โดยผ่านช่องทางอินเตอร์เน็ท

เพื่อให้การติดต่อและสื่อสารเป็นไปอย่างรวดเร็ว
มีการเชื่อมโยงของข้อมูลเพื่อตรวจสอบและรับรู้ข้อมูลได้อย่างทั่วถึง

...............................................รับรองความถูกต้อง

แบบ 56-1

-52-

ส่วนที่ 5 ระบบติดตาม

บริษัท ได้มีการกำหนดเป้าหมายการดำเนินธุรกิจในแต่ละปี
โดยคณะกรรมการได้ทำการประมวลผลเปรียบเทียบระหว่างการดำเนินงานจริงกับเป้าหมายที่วางไว้เพื่อหาสาเหตุที่แตกต่างเพื่อนำมาปรับปรุงและแก้ไขให้

ทันเวลา มีฝ่ายตรวจสอบ
ได้ทำหน้าที่ตรวจสอบและสอบทานและได้จัดทำรายงานการตรวจสอบพร้อมทั้งติดตามผลโดยนำเสนอต่อคณะกรรมการเพื่อหาแนวทางประเมินผลการดำเนินงานร่วมกัน

จากการประเมินระบบการควบคุมภายในของบริษัททั้ง 5 ส่วนนี้ คณะกรรมการบริษัทมีความเห็นว่า
บริษัทมีหลักการปฏิบัติงานที่เพียงพอและเหมาะสมมีวิธีการปฏิบัติงานสำหรับพนักงานไว้อย่างชัดเจนสามารถนำไปปฏิบัติงานให้เกิดประสิทธิภาพ
มีการประเมินและวิเคราะห์สถานการณ์สภาพแวดล้อมทั้งภายในและภายนอกเพื่อป้องกันความเสี่ยงอย่างเหมาะสม
โดยมีระบบการควบคุมภายในด้านต่าง ๆ รวมทั้งเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องกับบุคคลดังกล่าวอย่างเหมาะสมและเพียงพอ

ทั้งนี้คณะกรรมการบริษัทไม่สามารถรับประกันเรื่องใด ๆ
ที่อาจจะเกิดความเสียหายได้ทั้งหมดแต่ก็สามารถป้องกันหรือรับประกันได้ในระดับที่สมเหตุสมผล

...............................................รับรองความถูกต้อง